*Jézus azt mondta nekik: „Én vagyok az élet kenyere: aki énhozzám jön, nem éhezik meg, és aki énbennem hisz, nem szomjazik meg soha.* (Jn 6,35) I rész.

Jézus kijelenti Önmagát! Ő az Élet Kenyere. Az a Kenyér, amely valóban életet hoz. Olyan életet, amely nincs elszakítva a Mennyei Atyától. Olyan életet, amelyben minden a helyén van. A kapcsolat zavartalan a Teremtővel, a fizikai környezetben látszik a Megváltó akarata, növekszik Krisztus királysága. A Szent Szellem betölti küldetését és dicsőíti a Fiú munkáját. Az ember részt vesz ebben a kozmikus folyamatban, betölti azt a feladatot, amelyre teremtetett. Mindez tökéletes boldogságban, békességben történik.

Ez az az élet, amelyet Jézus hozott számunkra. Ellenségünk, aki ezt rossz szemmel nézi, megpróbál belekavarni ebbe az áldott állapotba.

A győzelem mégis a miénk, mert ismerjük az Élet kenyerét, Jézust. *Vadon Gyula*